Diari Oficial de la Generalitat Valenciana


Sumari del DOGV 5230, del 30-03-2006 (2006/3453)

ORDE de 23 de febrer de 2006, de la Conselleria de Cultura, Educació i Esport, per la qual es convoquen subvencions per a l'organització d'activitats per a la formació en l'àmbit de l'activitat física i de l'esport durant l'any 2006.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5230

Data del DOGV
:   30-03-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/3453


Data del document
:   23-03-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * esport professional
    * ajuda pública
    * assignació per estudis
    * suport econòmic
    * alumne
    * organització esportiva

ORDE de 23 de febrer de 2006, de la Conselleria de Cultura, Educació i Esport, per la qual es convoquen subvencions per a l'organització d'activitats per a la formació en l'àmbit de l'activitat física i de l'esport durant l'any 2006. [2006/3453]  
La Llei 4/1993, de 20 de desembre, de la Generalitat, de l'Esport de la Comunitat Valenciana, en l'article 3 apartat l) establix com una de les línies generals d'actuació de la Generalitat Valenciana la formació i actualització del personal tècnic i la regulació de les titulacions esportives.  
L'esmentada Llei de l'Esport de la Comunitat Valenciana establix en l'article 20, que les federacions esportives col·laboraran i programaran junt amb la Generalitat Valenciana en la formació de tècnics esportius.  
En virtut d'això, i fent ús de les competències en matèria d'esport assignades pel Decret 8/2004, de 3 de setembre (DOGV núm. 4.358 de 06/09/2004), del president de la Generalitat Valenciana a la Conselleria de Cultura, Educació i Esport, i d'acord amb el que establix l'article 35 de la Llei 5/1983, de 30 de desembre de Govern Valencià, i el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana i en la Llei 38/2003, de 17 de novembre, General de Subvencions,  
DECRETE  
Primer. Objecte  
L'objecte de la present orde és aprovar les bases reguladores de la concessió de les dos modalitats de subvenció per a entitats que organitzen activitats formatives a la Comunitat Valenciana, dins de l'àmbit de l'activitat física i de l'esport, al llarg de l'any 2006, i establir-ne les convocatòries.  
Segon. Modalitats de subvencions  
Les ajudes que es convoquen i regulen per la present orde podran ser d'alguna de les modalitats següents:  
. Ajudes per a federacions esportives de la Comunitat Valenciana que organitzen cursos dirigits a titulars tècnics esportius o diplomar entrenadors esportius en les diferents modalitats esportives, als quals es referixen específicament les bases recollides en l'annex I.  
. Ajudes per a entitats que organitzen activitats de formació permanent de tècnics i professionals en l'àmbit de l'activitat física i de l'esport amb caràcter extraordinari a la Comunitat Valenciana, sempre que s'enquadren en les àrees d'interés prioritari a què es referixen de manera específica les bases recollides en l'annex II.   
Tercer. Import màxim  
L'import global màxim destinat a atendre les subvencions a què es referix esta orde serà de 60.000 euros, a càrrec de l'aplicació pressupostària 28.67.28.003,10 dels pressupostos de la Generalitat Valenciana per a 2006, de les quals seran:  
. 30.000 euros, a càrrec de la línia T2793000.  
. 30.000 euros, a càrrec de la línia T2794000.  
Quart  
S'establirà una prelació entre les sol·licituds presentades per mitjà de la seua comparació, atenent els criteris de valoració fixats en les bases que figuren com a annexos I, i II, i s'adjudicaran només aquelles que hagen obtingut major valoració fins a l'exahuriment del crèdit pressupostari consignat a este efecte.  
Quint  
Aprovar les bases per les quals es regirà la present convocatòria i que es recullen en els annexos I, II i III.  
DISPOSICIONS FINALS  
Primer  
Es delega en el secretari autonòmic d'Esport la facultat de concedir o denegar estes subvencions, i se l'autoritza perquè dicte les resolucions i instruccions necessàries per al desplegament i execució de l'esmentada orde.  
Segona  
La present orde produirà efectes des del dia que es publique en el Diari Oficial de la Generalitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar potestativament un recurs en reposició, excepte les administracions públiques, o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes, a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació.  
València, 23 de febrer de 2006  
El conseller de Cultura, Educació i Esport  
ALEJANDRO FONT DE MORA TURÓN  
ANNEX I  
Bases per les quals es regula la concessió de subvencions per a l'organització de cursos de formació conduents a titular i diplomar tècnics i entrenadors en les distintes modalitats esportives.  
1. Beneficiaris  
Podran ser beneficiaris de les ajudes previstes en este annex les federacions esportives de la Comunitat Valenciana inscrites en el Registre d'Entitats Esportives de la Comunitat Valenciana.  
2. Objecte i aplicació de les ajudes  
2.1. Les subvencions podran sol·licitar-se per a cobrir parcialment les despeses que es generen en l'exercici 2006, per l'organització de cursos de formació conduents a titular i diplomar tècnics i entrenadors en les corresponents modalitats esportives i en algun dels tipus següents:  
a) Cursos d'entrenadors organitzats per una federació esportiva.  
b) Cursos d'entrenadors de programació conjunta entre la Secretaria Autonòmica d'Esport i les federacions esportives.  
2.2. Les despeses a què es podran destinar les subvencions seran:  
. Honoraris del professorat.  
. Despeses de material didàctic.  
. Despeses d'organització i gestió de l'activitat (màxim el 10% del balanç final de l'activitat).  
En el cas dels cursos a què es referix la modalitat b), la subvenció es referirà, exclusivament, al pressupost de les despeses directament assumides per la federació.  
3. Requisits   
3.1. Es podran sol·licitar eixes ajudes per als cursos que tinguen el seu inici amb anterioritat al dia 1 d'octubre de 2006.  
3.2. Els cursos s'adaptaran en la seua programació i requisits al que establix la disposició transitòria primera del Reial Decret 1.913/1997, de 19 de desembre (BOE núm. 20 de 23 de gener de 1998), i en l'Orde ECD/3.310/2002, de 16 de desembre (BOE núm. 312, de 30 de desembre de 2002), hauran d'haver obtingut o estar en condició d'obtindre l'autorització administrativa a què es referix l'apartat vint-i-tres de l'esmentada orde de 16 de desembre de 2002, i la resta de normativa que els siga aplicable. No podran ser objecte de subvenció els cursos autoritzats en 2005 que hagen sigut subvencionats en la convocatòria anterior.  
3.3. De manera excepcional i en relació amb el que establix el punt anterior, les federacions amb modalitats esportives autòctones podran sol·licitar subvencions a l'empara de la present orde per als cursos d'entrenadors que programen, sempre que seguisquen els requisits establits en els apartats anteriors.  
3.4. A més dels requisits establits en els punts anteriors, els sol·licitants hauran d'acreditar que complixen els requisits per a obtindre la condició de beneficiari establits en l'article 13.2 i 13.3 de la Llei 38/2003, de 17 de novembre, General de Subvencions, en la forma prevista en l'article 13.7 de l'esmentada llei.  
4. Import global màxim i línia de subvenció que les finança   
4.1. L'import global màxim de les ajudes a què es referixen les bases recollides en el present annex I, serà de 30.000,00 euros a càrrec de l'aplicació pressupostària 86.06.63.652.71, codi línia T2794000, dels pressupostos de la Generalitat Valenciana per al 2006.   
4.2. Per l'organització de cada curs de formació a què es referix la base 2.1.a. es podrà percebre una ajuda per curs d'un mínim de 600 euros. En tot cas, per la totalitat de cursos d'esta modalitat que organitze cada entitat beneficiària podrà rebre fins a un import màxim de 3.000 euros.  
4.3. Els cursos de programació conjunta a què es referix la base 2.1.b. podran rebre una subvenció mínima de 1.200 euros. En tot cas, per la totalitat de cursos d'esta modalitat que organitze cada entitat beneficiària podrà rebre fins a un import màxim de 7.000 euros.  
4.4. La subvenció en cap cas podrà ser de tal quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat a desenvolupar pel beneficiari.  
5. Sol·licituds i documentació  
5.1. Les sol·licituds es realitzaran per mitjà d'instància dirigida al conseller de Cultura, Educació i Esport, segons model normalitzat que figura com a annex I A a la present orde i que es trobarà a disposició dels interessats en les seccions d'Esports de les direccions territorials de Cultura, Educació i Esport.  
5.2. L'imprés normalitzat de sol·licitud, degudament omplit, anirà acompanyat de la següent informació i documentació:  
5.2.1. Còpia del projecte de l'activitat autoritzat o presentat per a la seua autorització per la Secretaria Autonòmica d'Esport en compliment del que s'indica en la base 3.2.  
5.2.2. Pressupost de l'activitat, ingressos i despeses totals del curs, especificant a més aquelles que es produïsquen exclusivament en l'exercici econòmic corrent, incloent-hi totes les ajudes concedides i/o sol·licitades, així com les aportacions tècniques i materials que realitza cada una, concretant en qualsevol cas el concepte a què es destina la subvenció sol·licitada.  
5.2.3. Convocatòria del curs i acta de la prova d'accés degudament omplida i firmada pel Tribunal que es va especificar en el projecte, en cas que les proves s'hagen realitzat abans del 30 d'abril de 2006.  
5.2.4. Dades relatives al nombre de llicències d'esportistes i tècnics per nivell de formació i per províncies, nombre d'entitats i nombre d'equips per províncies. Estes dades s'aportaran relatives a la seua modalitat i, si és el cas, especialitat esportiva corresponent i per a la temporada en curs.  
5.3. A més de la documentació indicada en la base anterior, les sol·licituds hauran d'acompanyar-se de la documentació que s'indica en la base 1 de l'annex III.  
6. Valoració de les sol·licituds  
6.1. La valoració de les sol·licituds, amb la distribució del global de les subvencions a concedir, s'efectuarà atenent els criteris següents:  
6.1.1. Valoració dels cursos a què es referix la base 2.1.b. Es puntuarà cada bloc comú o bloc específic dels nivells I, II i III que s'organitze, d'acord amb el que establix l'Orde ECD/3310/2002, de 16 de desembre (BOE núm. 312, de 30 de desembre de 2002), segons el barem següent:  
a) Per l'organització del bloc comú de nivell I en 2006: 20 punts.  
b) Per l'organització del bloc específic de nivell I en 2006: 30 punts.  
c) Per l'organització del bloc comú de nivell II en 2006: 30 punts.  
d) Per l'organització del bloc específic de nivell II en 2006: 40 punts.  
c) Per l'organització del bloc comú de nivell III en 2006: 40 punts.  
d) Per l'organització del bloc específic de nivell III en 2006: 70 punts.  
Es puntuaran, així mateix, els següents aspectes globals de la Federació que organitza el curs:  
. El nombre d'hores lectives es valorarà fins a 20 punts, en cas de superar les càrregues lectives establides per a eixe nivell en l'Orde ECD/3310/2002, de 16 de desembre.  
. La major demanda de formació de tècnics esportius per al nivell i la modalitat o especialitat esportiva de l'activitat per a la qual se sol·licita la subvenció, tot valorant la relació entre el nombre de llicències d'esportistes, el nombre d'entitats i els equips federats i les llicències de tècnics de cada nivell fins a 10 punts.  
. L'experiència de l'entitat en l'organització d'activitats de semblant naturalesa, l'efectiu aprofitament de subvencions concedides a este efecte en les convocatòries corresponents als dos exercicis anteriors i l'equilibri i ordenació del pressupost d'ingressos i despeses, l'aportació d'altres entitats o patrocinadors, etc., es valorarà fins a 10 punts.  
. La necessitat d'utilitzar d'instal·lacions específiques singulars i la necessitat de desplaçar-s'hi, es valorarà fins a 10 punts.  
6.1.2. En cas de federacions que organitzen més d'un curs per nivell en la modalitat d'organització conjunta, es podran valorar els supòsits següents:  
a) Quan els cursos se celebren a poblacions que disten més de 50 km entre si, es valorarà un mòdul de bloc comú i un altre d'específic per a cada curs sempre que s'acredite que hi ha un mínim de 25 alumnes per curs.  
b) Quan els cursos se celebren a la mateixa població o a poblacions que disten menys de 50 km, només es valorarà un mòdul de bloc comú per a tots els cursos i es valorarà un mòdul per a cada bloc específic, en cas que s'impartisquen diferents especialitats esportives, sempre que s'acredite que hi ha un mínim de 10 alumnes en eixa especialitat.  
6.1.3. Valoració dels cursos a què es referix la base 2.1.a:  
a) Per l'organització d'un curs de nivell III en 2006: 70 punts.  
b) Per l'organització d'un curs de nivell II en 2006: 40 punts.  
c) Per l'organització d'un curs de nivell I en 2006: 30 punts.  
Es puntuaran, així mateix, els següents aspectes globals de la Federació que organitza el curs:  
. El nombre d'hores lectives es valorarà fins a 20 punts, en cas de superar les càrregues lectives establides per a eixe nivell en l'Orde ECD/3310/2002, de 16 de desembre.  
. La major demanda de formació de tècnics esportius per al nivell i la modalitat o especialitat esportiva de l'activitat per a la qual se sol·licita la subvenció, valorant la relació entre el nombre de llicències d'esportistes, nombre d'entitats i equips federats i llicències de tècnics de cada nivell es valorarà fins a 10 punts.  
. L'experiència de l'entitat en l'organització d'activitats de semblant naturalesa, l'efectiu aprofitament de subvencions concedides a este efecte en les convocatòries corresponents als dos exercicis anteriors i l'equilibri i ordenació del pressupost d'ingressos i despeses, aportació d'altres entitats o patrocinadors, etc., es valorarà fins a 10 punts.  
. La necessitat d'utilització d'instal·lacions específiques singulars i la necessitat de desplaçar-s'hi es valorarà fins a 10 punts.  
6.1.4. En cas de federacions que organitzen més d'un curs per nivell, es podran valorar els supòsits següents:  
a) Quan els cursos se celebren en poblacions que disten menys de 50 km entre si, es valoraran els cursos, sempre que s'acredite que hi ha un mínim de 25 alumnes per curs.  
b) Quan els cursos se celebren en la mateixa població o en poblacions que disten més de 50 km, es valoraran els cursos, sempre que s'acredite que hi ha un mínim de 10 alumnes per curs.  
6.1.5. Una vegada valorats els expedients de totes les federacions sol·licitants, s'adjudicaran mòduls de subvenció segons la puntuació obtinguda fins a esgotar el crèdit consignat.  
ANNEX II  
Bases per les quals es regula la concessió de subvencions per a l'organització d'activitats de formació permanent de tècnics i professionals de l'activitat física i de l'esport a la Comunitat Valenciana  
1. Beneficiaris   
Podran sol·licitar estes ajudes les universitats, les federacions esportives, els ens locals, els ajuntaments i altres entitats sense ànim de lucre, públiques o privades, de la Comunitat Valenciana.   
2. Objecte i aplicació de les ajudes  
Les subvencions podran sol·licitar-se per a cobrir parcialment les despeses per l'organització i realització d'activitats de formació permanent, de tècnics i professionals de l'activitat física i l'esport que tinguen caràcter extraordinari dins de la Comunitat Valenciana, l'organització total o parcial de les quals genere despeses en l'exercici econòmic 2006 i sempre que s'enquadren en les àrees d'interés prioritari establides per la Secretaria Autonòmica d'Esport i a les quals es referix específicament l'apartat següent.   
3. Requisits   
3.1. Les activitats objecte de subvenció en la present convocatòria han d'enquadrar-se com a mínim en una de les àrees d'interés prioritari que s'especifiquen a continuació. Es consideren àrees d'interés prioritari les següents:   
a) Àrea de rendiment esportiu. Es consideren dins d'esta les activitats referides a àmbits propis de l'entrenament en una o diverses modalitats esportives reconegudes oficialment i aquelles ciències auxiliars que estiguen relacionades, com ara la medicina, la fisiologia, la biomecànica i altres que puguen considerar-se com a tals.   
b) Àrea de la gestió esportiva. Es consideren dins d'esta les activitats dirigides a la gestió i la direcció d'entitats, programes o instal·lacions esportives.   
c) Àrea d'educació en valors en l'esport i l'activitat física. Es consideren dins d'esta les activitats dirigides a proporcionar als alumnes, esportistes, pares, professors, entrenadors, tècnics i gestors de l'esport, els instruments, els continguts, els suggeriments i les propostes necessàries per al seu desenvolupament.  
d) Àrea d'esport per a majors. Es consideren dins d'esta les activitats dirigides a l'estudi de les seues característiques psicofisiològiques i l'entrenament del manteniment de persones de la tercera edat.  
e) Àrea d'esport per a escolars. Es consideren dins d'esta les activitats dirigides a coordinar els agents esportius que interactuen en l'activitat esportiva en l'edat escolar (xiquets/es, associacions de pares/mares, federacions, clubs i centres escolars).  
3.2.1. S'entén per activitat formativa a l'efecte de la present convocatòria, els màsters, els congressos, els cursos, les jornades tècniques o els seminaris de formació permanent en l'àmbit esportiu, que han de tindre caràcter extraordinari i una càrrega lectiva mínima de 5 hores.  
3.2.2. Les entitats beneficiàries han de ser les que organitzen, gestionen l'activitat i expedisquen els certificats d'aprofitament als participants en l'activitat formativa objecte de subvenció.   
3.2.3. S'entendran dins de la present orde les activitats de formació que convoquen les universitats de la Comunitat Valenciana, sempre que es programen amb una càrrega lectiva superior als quatre crèdits i no formen part de cursos de doctorat.   
3.2.4. En relació a les activitats de formació organitzades per les universitats de la Comunitat Valenciana, s'entendrà que poden ser objecte de subvenció, a l'empara de la present orde, les activitats de formació de postgrau i màsters universitaris.  
3.3. Queden expressament fora de l'àmbit de les subvencions previstes en el present annex II les activitats següents:   
a) Activitats formatives organitzades per la universitat, excepte les que s'especifiquen en l'apartat 3.2.3.  
b) Cursos que comporten l'obtenció de títol acadèmic, incloent-hi aquells seminaris o activitats que formen part del seu pla d'estudis.   
c) Cursos específics de formació del professorat, o cursos i programes de formació esportiva ordinaris que programen periòdicament universitats i altres entitats docents.   
d) Cursos destinats a titular o obtindre diplomes de capacitació referits a modalitats esportives de:   
. Instructors, monitors, experts, especialistes, o altres capacitacions, que puguen convocar distintes entitats.   
. Entrenadors i tècnics esportius que organitzen les federacions esportives a què es referix específicament l'annex I de la present orde.   
3.4. Una mateixa entitat només podrà sol·licitar subvenció per a dos activitats formatives com a màxim. No podran ser objecte de subvenció els programes compostos per diverses activitats formatives.  
4. Import global màxim i línia de subvenció que les finança   
4.1. L'import global màxim de les ajudes a què es referixen les bases recollides en el present annex serà de 30.000 euros, a càrrec de l'aplicació pressupostària 27.02.22.724,10, línia codi T2793000, dels pressupostos de la Generalitat Valenciana per al 2006.   
4.2. L'import màxim global que podrà percebre una mateixa entitat beneficiària per la totalitat de les activitats que organitze serà de 4.000 euros.  
4.3. L'import de la subvenció en cap cas podrà ser de tal quantia que, aïlladament o en concurrència amb altres subvencions d'altres administracions públiques o d'altres ens públics o privats, supere el cost de l'activitat a desenvolupar pel beneficiari.   
5. Sol·licituds i documentació   
5.1. Les sol·licituds es realitzaran per mitjà d'instància dirigida al conseller de Cultura, Educació i Esport, segons el model normalitzat que figura com a annex II A a la present orde i que es trobarà a disposició dels interessats en les seccions d'Esports de les direccions territorials de Cultura, Educació i Esport.   
5.2. L'imprés normalitzat de sol·licitud, degudament omplit i firmat pel responsable legal de l'entitat, anirà acompanyat de la següent informació i documentació:   
5.2.1. Projecte de l'activitat en què s'especifique:   
a) Classificació de l'activitat dins d'una o més àrees d'interés prioritari.  
b) Programa de l'activitat, amb hores lectives per matèries.  
c) Calendari de l'activitat especificant dates, horaris, instal·lacions i localitats de celebració.  
d) Dades d'identificació del director/a del curs i quadre de professors.  
e) Plantilla resum de dades, que figura com a annex II B.  
5.2.2. Pressupost detallat dels ingressos i les despeses generats per l'activitat objecte de la subvenció, especificant a més aquells que es produïsquen exclusivament en l'exercici econòmic corrent, els ingressos d'altres institucions o entitats col·laboradores, detallant aportacions econòmiques, incloent-hi totes les ajudes concedides i/o sol·licitades i concretant el concepte a què es destina la subvenció sol·licitada.   
5.2.3.Les entitats privades hauran d'acreditar la seua existència presentant còpia cotejada dels seus estatuts i una certificació que acredite la representació de la persona firmant de la sol·licitud.   
5.3. A més de la documentació indicada en la base anterior, les sol·licituds hauran d'acompanyar-se de la documentació que s'indica en la base 1 de l'annex III.  
6. Valoració de les sol·licituds  
6.1. La valoració de les sol·licituds amb la distribució del global de les subvencions a concedir, s'efectuarà atenent els criteris següents:  
6.1.1. El nombre d'hores lectives i la relació entre este i les característiques de l'activitat programada es valorarà fins a 30 punts.   
6.1.2. El volum total de la despesa i l'equilibri pressupostari es valorarà fins a 30 punts.   
6.1.3. El programa de l'activitat, el seu interés, el quadre de professionals que hi participen i l'àmbit d'esta es valorarà fins a 30 punts.   
6.1.4. Altres millores i consideracions de la comissió tècnica de valoració que no estiguen incloses en els apartats anteriors, es valoraran fins a 10 punts.  
6.2. Una vegada valorats els expedients de totes les entitats sol·licitants, s'adjudicaran mòduls de subvenció, segons la puntuació obtinguda, fins a esgotar el crèdit consignat.  
ANNEX III  
Bases comunes d'aplicació a les sol·licituds de subvencions previstes en els annexos I i II de la present orde.  
1. Documentació   
A més de la informació i la documentació assenyalada en la base 5 dels annexos I i II, les sol·licituds han d'acompanyar-se de la documentació següent:  
1.1 Fitxa de manteniment de tercers (dades bancàries), segons l'imprés normalitzat, que es podrà retirar en les seccions d'Esports de les direccions territorials de Cultura, Educació i Esport.   
1.2. Declaració responsable atorgada davant de la Secretaria Autonòmica d'Esport de no estar sotmesos a les prohibicions per a obtindre la condició de beneficiaris assenyalades en els articles 13.2 i 13.3 de la Llei 38/2003, de 17 de novembre, General de Subvencions i documentació acreditativa que es troben al corrent de les seues obligacions tributàries i davant de la Seguretat Social, per mitjà de certificació referida al moment de finalització del termini de presentació de sol·licituds, en la manera establida en els articles 13 i 14 del RD1098/2001, de 12 d'octubre, pel qual s'aprova el Reglament de la Llei de Contractes de les Administracions Públiques, excepte els casos exonerats per l'esmentat reglament, entre altres, subvencions alliberades a favor d'entitats locals o totes aquelles que, en conjunt, no superen la quantia de 1.803,04 euros per concepte i any.  
1.3 No caldrà la presentació de la documentació requerida en els anteriors apartats 1.1 i 1.2, quan ja s'hagen presentat en original, dins del mateix exercici econòmic, davant de la Secretaria Autonòmica d'Esport, en compliment de la mateixa o semblant convocatòria de subvencions. En este cas, s'haurà d'indicar en quina convocatòria de sol·licitud d'ajudes ha sigut presentada la mencionada documentació i presentar fotocòpies d'estes.  
1.4 La Secretaria Autonòmica d'Esport podrà demanar qualsevol altra documentació que considere necessària per al millor coneixement i comprensió de l'aplicació de la subvenció.  
1.5. Les sol·licituds es presentaran en el Registre General de la Conselleria de Cultura, Educació i Esport, en el Registre Auxiliar de la Secretaria Autonòmica d'Esport, o en els registres de les direccions territorials de Cultura, Educació i Esport, les seccions d'Esports d'Alacant, Castelló o València, o en qualsevol dels llocs a què es referix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
1.6. El termini de presentació de sol·licituds serà de vint dies hàbils a comptar del dia de la publicació de la present orde en el Diari Oficial de la Generalitat Valenciana.  
1.7. Les activitats formatives hauran de realitzar-se almenys parcialment i haver generat les despeses objecte de sol·licitud durant l'any 2006 i abans del final del termini de presentació de les justificacions. Les activitats, la celebració de les quals comprenga més d'un any, només podran rebre la subvenció proporcional a la part de la despesa de l'exercici econòmic que corresponga. Les entitats beneficiàries quedaran obligades a indicar el moment en què es preveja la seua realització.  
1.8. L'admissió a tràmit d'una sol·licitud de subvenció no generarà cap compromís de concessió d'aquella.  
1.9. Quan la sol·licitud no reunisca els requisits o falte algun document complementari dels que en cada cas s'exigisquen, es requerirà als interessats perquè ho esmenen en el termini de deu dies, amb la indicació que, si no ho fa així, es tindrà per desistit de la seua petició, prèvia resolució dictada pel secretari autonòmic d'Esport.  
2. Comissió d'avaluació i resolució del procediment  
2.1. Per a l'estudi i la valoració de les sol·licituds presentades, es constituirà una comissió tècnica d'avaluació formada per cinc membres designats pel secretari autonòmic d'Esport. La comissió tècnica d'avaluació podrà assessorar-se d'experts i professionals, si ho considera convenient.   
2.2. La comissió tècnica d'avaluació elevarà una proposta de concessió o denegació de subvenció al secretari autonòmic d'Esport, que resoldrà, per delegació del conseller de Cultura, Educació i Esport, en el termini màxim de tres mesos des de la publicació de la present orde. No obstant això, les sol·licituds sobre les quals no recaiga una resolució expressa en el termini de tres mesos des de la publicació de la present orde, s'entendran denegades.  
2.3. La Secretaria Autonòmica d'Esport notificarà als interessats, en el termini establit en la base anterior, la resolució de concessió o denegació de les sol·licituds presentades, que es publicarà, en el cas que les quanties individuals siguen superiors a 3.000 €, en el Q.Y.F.E, d'acord amb el que disposa l'article 18 de la Llei 38/2003, de 17 de novembre, General de Subvencions.   
3. Obligacions dels beneficiaris  
3.1. Mantindre's en la situació que legitima la seua concessió.  
3.2. Acreditar el compliment dels requisits i condicions que determinen la concessió o gaudi de l'ajuda.  
3.3. El sotmetiment a les actuacions de control financer que corresponen a la Intervenció General en relació amb les subvencions i ajudes concedides.  
3.4. Comunicar a la Conselleria de Cultura, Educació i Esport l'obtenció d'altres subvencions, ajudes, ingressos o recursos que financen les activitats subvencionades.  
3.5. Incloure convenientment, en el material que es remeta o elabore amb motiu de la realització de l'activitat la col·laboració de la Generalitat Valenciana, segons model que haurà de sol·licitar-se a la Secretaria Autonòmica d'Esport.  
3.6. Desenvolupar el curs per al qual s'haja concedit la subvenció i mantindre les condicions d'este, i sol·licitar-hi autorització de qualsevol modificació que, segons les circumstàncies, s'hagen d'adoptar.  
3.7. Acreditar amb anterioritat a dictar-se la proposta de resolució que es troba al corrent en el compliment de les seues obligacions tributàries i davant de la Seguretat Social, segons s'indica en la base 1.2 del present annex.   
3.8. Disposar de llibres comptables per a garantir l'adequat exercici de les facultats de comprovació i control.  
3.9. Conservar els documents justificatius de l'aplicació dels fons rebuts, incloent-hi els documents electrònics, mentre puguen ser objecte de les actuacions de comprovació i control.  
3.10. Procedir al reintegrament dels fons percebuts en els supòsits previstos en l'article 37 de la Llei General de Subvencions.  
3.11. L'incompliment de les anteriors obligacions donarà lloc a l'exigència de les responsabilitats o sancions que corresponguen, d'acord amb la legislació vigent (Llei General de Subvencions) i de manera especial amb el que disposa el títol VI del Text Refós de la Llei d'Hisenda Pública de la Generalitat Valenciana.  
4. Modificació de la resolució de concessió  
4.1. L'import de la subvenció concedida en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenvolupar pel beneficiari.  
4.2. Tota alteració en les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de la concessió.  
5. Responsabilitats  
La Generalitat Valenciana no assumix cap responsabilitat sobre possibles danys i perjuís en què puguen incórrer les institucions o entitats organitzadores, o membres del seu equip durant la realització de l'activitat subvencionada, en la seu en què es desenvolupen o respecte a tercers.  
6. Procediment de pagament, termini i forma de justificació  
6.1. El pagament es realitzarà d'una sola vegada quan s'haja justificat degudament l'activitat objecte de subvenció.  
6.2. Les justificacions hauran de presentar-se abans del 30 de juliol del 2006 per a les activitats celebrades amb anterioritat a eixa data, i 15 de novembre del 2006 per a la resta d'activitats subvencionades, llevat que es prorroguen estos terminis per la resolució de concessió de subvencions.  
6.3. Per al cobrament de la subvenció, els beneficiaris hauran de presentar la documentació següent:  
. Certificació on conste el resum de despeses que hagen sigut efectivament pagades amb anterioritat a la finalització del període de justificació i compte justificatiu, segons el model que figura com a annex IV d'esta orde, acreditativa de la deguda aplicació de l'import de la subvenció a les activitats per a les quals va sol·licitar l'ajuda econòmica, acompanyada dels documents que abonen les despeses efectuades, en original i còpia (factures o qualsevol altre document de valor probatori equivalent amb validesa en el tràfic jurídic mercantil o amb eficàcia administrativa, així com factures electròniques, sempre que es complisquen els requisits exigits per a la seua acceptació en l'àmbit tributari). Una vegada comprovats els documents, es tornaran a les entitats els originals per a la seua custòdia. Els justificants del compte justificatiu hauran de complir els requisits formals legalment establits.  
. Acta d'assistents i memòria de l'activitat exercida en el cas de les activitats formatives a què es referix l'annex II i les actes corresponents a les àrees de coneixement que hagen finalitzat abans del 15 d'octubre perfectament omplides i firmades pels professors, i l'acta de la prova d'accés degudament omplida i firmada pel tribunal que es va especificar en el projecte, en cas que les proves s'hagen realitzat després del 30 d'abril del 2006, en el cas dels cursos a què es referix l'annex I.  
6.4. No es podran aplicar als fons procedents de la subvenció les despeses ocasionades per:  
Adquisició d'immobilitzat  
Adquisició de béns destinats a la venda  
Aportacions a sistemes complementaris de pensions  
Multes i recàrrecs per pròrroga o constrenyiment imposat per qualsevol administració pública  
Els bitllets emesos i no utilitzats  
Despeses extres d'hotel  
Indemnitzacions per raó de servici que superen les quanties màximes establides per la Generalitat Valenciana per al seu personal  
Despeses sumptuàries  
Despeses socials (primes per assegurança de vida, etc.), excepte la quota a la Seguretat Social i la resta de cotitzacions socials.  
Indemnitzacions per acomiadament.  
Bestretes reintegrables.  
Despeses d'altres exercicis (les ocasionades en anys diferents al de l'aplicació de la subvenció).  
Nòmines de treballadors contractats per l'entitat organitzadora.  
6.5. Respecte de l'Impost sobre el Valor Afegit (IVA), caldrà ajustar-se a allò que s'ha disposat a continuació:  
Si l'entitat beneficiària només realitza operacions declarades exemptes per l'Agència Tributària, es podrà justificar íntegrament a càrrec de la subvenció concedida, l'IVA suportat.  
Si l'entitat beneficiària realitza operacions no declarades exemptes per l'Agència Tributària, només podrà justificar a càrrec de la subvenció concedida, l'IVA suportat no deduïble per aplicació del percentatge de prorrata que se l'aplique.  
7. Reintegrament de les subvencions  
Serà procedent el reintegrament de les quantitats percebudes i l'exigència de l'interés de demora des del moment del pagament de la subvenció, d'acord amb el que establix l'article 37 de la Llei General de Subvencions, en els casos següents:  
a) Incompliment de l'obligació de justificació.  
b) Obtindre la subvenció sense reunir les condicions requerides per a això.  
c) Incompliment de la finalitat per a la qual va ser concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
e) Igualment, en el supòsit previst en la base 4.1, quan la subvenció principal siga de la Generalitat Valenciana, serà procedent el reintegrament de l'excés obtingut sobre el cost de l'activitat exercida.  
f) Així com tots aquells casos que establix el capítol I del títol II de la Llei 38/2003, de 17 de novembre, General de Subvencions.  
8. En tot el no previst en esta orde, els beneficiaris se sotmetran al que establix el Text Refós de la Llei d'Hisenda Pública de la Generalitat Valenciana, la Llei de Pressupostos de la Generalitat Valenciana per a l'exercici 2006 i el que regula la disposició final primera de la Llei 38/2003, General de Subvencions.